અમદાવાદ: ગઈ કાલે રાત્રે પડેલા જોરદાર વરસાદ બાદ અમદાવાદમાં આજ સવારથી સતત વરસાદ ચાલુ છે. વરસાદી માહોલ અને વીકેન્ડ હોવાના કારણે શહેરના રસ્તાઓ પર પણ ટ્રાફિક નહીવત જોવા મળી રહ્યો છે. હવામાન ખાતાની આગાહી અનુસાર, અમદાવાદમાં આવતી કાલે પણ વરસાદી માહોલ જળવાઈ રહેવાની પૂરી શક્યતા છે. આજે રજાના કારણે શાળા-કોલેજોમાં પણ પાંખી હાજરી જોવા મળી હતી, અને કોલેજિયનો કોલેજ કેમ્પસ કરતા બહાર વધુ જોવા મળ્યાં હતાં. વીકેન્ડ હોવાના કારણે કેટલાક લોકો વરસાદ એન્જોય કરવા લોંગ ડ્રાઈવ પર પણ નીકળી પડ્યા હતા. શહેરના લૉ ગાર્ડન, કોમર્સ છ રસ્તા તેમજ રિવરફ્રંટ પર યંગસ્ટર્સની સારી એવી ભીડ નજરે ચઢતી હતી.